<classify> MWANDISHI WETU-IRINGA TIMU ya Lipuli FC imetinga fainali ya michuano yaKombe la Shirikisho Azam Sports Federation Cup, baada ya kuifunga Yanga mabao2-0, katika mchezo wa nusu fainali ya pili iliyochezwa kwenye Uwanja wa Samora,mkonai Iringa jana. Lipuli FC sasa inaifuata Azam FC kucheza fainali yamichuano hiyo, ambayo iliifunga KMC bao 1-0 katika mchezo wa nusu fainali yakwanza. Fainali hiyo imepangwa kuchezwa kwenye Uwanja waMajaliwa uliopo Ruangwa, mkoani Lindi. Katika mchezo huo ulioanza kwa mashambulizi hukuLipuli wakikosa nafasi nyingi za wazi, ambapo katika dakika ya 27, Paul Nonga, aliipatiatimu yake bao la kwanza, baada ya kupiga shuti lililomponyoka kipa wa Yanga,Klaus Kindoki na kuzama wavuni moja kwa moja. Kuingia kwa bao hilo, kuliwaamsha Yanga nakuliandama lango la Lipuli mara kwa mara, huku ikikosa nafasi za wazi. Lipuli waliokuwa wakicheza kwa tahadhari kubwa,waliongeza mashambulizi langoni mwa Yanga na katika dakika ya 38, DalueshiSaliboko, aliipatia timu yake bao la pili, kwa kumalizia mpira wa Kindokialioutema baada ya Rajab Ally kupiga shuti lililotua mikononi mwa kipa namabeki wa Yanga kufanya makosa kama ya awali kuzembea kuokoa mpira. Katika dakika ya 40, Ibrahim Ajibu, alipiga kona ambayoilishindwa kuzaa matunda huku katika dakika ya 44, Lipuli wakikosa bao baada yaHaruna Shamte, kupiga shuti lililookolewa na mabeki wa Yanga. Kipindi cha kwanza kilimalizika huku Lipuliinayofundishwa na kocha Selemani Matola, ikiwa mbele kwa mabao 2-0. Kipindi cha pili kilianza kwa Yanga kufanyamabadiliko katika dakika ya 46, kwa kumtoa Mohamed Banka na nafasi yakekuchukuliwa na Amissi Tambwe. Katika dakika ya 56, Jimmy Mwaisondola wa Lipuli alionyeshwakadi ya njano baada ya kumchezea faulo Feisal Salum, wakati katika dakika ya 66,Abdalah Haji, alionyeshwa kadi ya njano, baada ya kumchezea faulo Nonga waLipuli. Yanga walifanya tena mabadiliko katika dakika ya 70,kwa kumtoa Haji Mwinyi na nafasi yake kuchukuliwa na Kelvin Yondani. Lipuli nao walifanya mabadiliko katika dakika ya 80,kwa kumtoa Zawadi Mauya na kuingia Steve Mganga, wakati huo huo, Miraji Athuman,alikwenda benchi na nafasi yake kuchukuliwa na Nolfant Lufunga. Yanga waliongeza juhudi ya kulishambulia lango laLipuli ambapo katika dakika ya 86, Feisal Salum, alipiga faulo ambayoiliokolewa na mabeki wa Lipuli. Yanga hawakuishia hapo, waliendelea kulishambulialango la Lipuli, katika dakika ya 89, Papy Tshishimbi, alipiga shuti lililotuamikononi mwa kipa wa Lipuli, Mohamed Yussuf. Hadi dakika 90 za mchezo huo zinamalizika, Lipuliilitoka kifua mbele kwa ushindi wa mabao 2-0 na hivyo kwa mara ya kwanza, timuhiyo kutinga fainali ya michuano hiyo. Bingwa wa michuano hiyo kati ya Azam FC na Lipuli,ataiwakilisha Tanzania kwenye michuano ya Kombe la Shirikisho barani Afrika.  <topic>: MICHEZO 